The Pure Lotus - Youthbiotics Probiotic Toner

2025-08-22T15:18:47+02:00

Type: Toner
Pris: 229.00

Traditionelle hudplejeprodukter arbejder primært på hudens overflade med aktive ingredienser i deres rå form. The Pure Lotus Youthbiotics serien bryder med denne tilgang ved en patenteret 168-timers fermentations-process, der fundamentalt ændrer de bioaktive komponenter i bl.a. ekstraktet fra den sjældne hvide lotus-blomst fra Jeju-øen. Ved at fermentere nedbryder mælkesyrebakterier ingrediensernes til mindre, bioaktive enheder, som huden kan absorbere og udnytte langt mere effektivt. Men ikke alene tilføres huden mere let-optagelige næringsstoffer – produkterne i Youthbiotics serien indeholder også et avanceret kompleks af op til fem forskellige probiotiske bakteriestammer, der er udvalgt til at levere signalmolekyler til huden, som kan booste hudens sundhed, mikrobielle balance og understøtte en smuk hud uanset alder. Serien er naturligvis vegansk, cruelty-free, parfume- og paraben-fri.

Toneren er den grundlæggende første fase i din plejerutine, som leverer aktiver dybt ned i huden og fugter huden, så de efterfølgende produkter kan trække dybt ned. Men toneren fra The Pure Lotus skiller sig i den grad ud ved at være formuleret som et vandigt serum, som kan levere højkoncentreret næring og stimuli dybt ned i hudlagene.

Den tyktflydende fantastisk duftende toner er baseret på beroligende fermenteret lotus-ekstrakt i kombination med fermenteret ginseng-ekstrakt for at gøre de gode egenskaber fra begge planter lettere optagelige, så den naturlige blodtilførsel øges, mens huden tilføres masser af ro, glød og næring. Fordi en fugtmættet hud har bedre forudsætninger for at arbejde med aktiver på et cellulært niveau, er toneren er også tilsat fugtbevarende ingredienser samt de milde eksfolierende syrer LHA og PHA, som giver en ultramild daglig eksfoliering uden at kompromittere hudbarrieren. Niacinamid er inkluderet for at sikre en balanceret talgproduktion, for at minimere porernes synlighed og udjævne hudtonen, mens adenosine arbejder på molekylært niveau for at udglatte og reducere fine linjer. Toneren er naturligvis også tilsat et kompleks af gode mælkesyrebakterier, som leverer bio-aktive signalstoffer, der har komplementerende virkninger på hudens sundhed:

Lactobacillus Ferment:
Tilfører mælkesyre, peptider og naturlige fugtgivende faktorer, der styrker barrieren, giver mild eksfoliering og skaber balance i hudens mikrobiom.

Galactomyces Ferment Filtrate
Rig på aminosyrer, vitaminer og antioxidanter, som udjævner hudtonen, giver glød og forbedrer elasticiteten.

Lactobacillus/Panax Ginseng Root Ferment Filtrate
Kombinerer ginsengens revitaliserende ginsenosider med lactobacillus, der booster kollagen, beskytter mod frie radikaler og giver huden energi og liv.

Bifida Ferment Filtrate
Indeholder beroligende polysakkarider og DNA-reparerende komponenter, som reducerer rødme og sensitivitet, styrker hudens forsvar og hjælper mod UV-skader.

Lactococcus Ferment Lysate
Cellefragmenter fra lactococcus stimulerer hudens naturlige immunrespons, hvilket forbedrer modstandskraft, øger tolerance og styrker hudens barriere.

Streptococcus Thermophilus Ferment
Kendt for at øge hudens ceramid-niveau, som giver intens fugt, styrker lipidbarrieren og efterlader huden blødere og mere elastisk.

Resultatet er en ultra-koncentreret serum-agtig toner til alle hudtyper, som kan bruges dagligt for at understøtte en ren, klar, fyldig hud i balance. The Pure Lotus serien er ekstra god til den modne hud, huden der let reagerer på eksterne stimuli, eller tendens til let at få udbrud eller eksem, men alle hudtyper vil nyde både de fantastiske formuleringer og have gavn af de gode egenskaber fra både den hvide lotus og de gode mælkesyrebakterier.

Hvorfor MIHO har udvalgt toneren fra The Pure Lotus:

Kompleks af 6 probiotiske stammer tilfører avancerede bio-tilgængelige aktiver, som booster hudens glød, sundhed og modstandskraft.

Fermentet lotus-ekstrakt tilfører letoptagelige beroligende og anti-age ingredienser.

En fantastisk velduftende og tyktflydende tekstur, der føles som silke på huden

Hensyntagen til selv sart hud med ingredienser, som ikke irriterer og gør huden tynd eller sart

100% vegansk og bæredygtig komposition helt uden parfume, silikone eller parabener.