Arencia - Red Smoothie Lotion 5

2025-11-16T16:43:50+01:00

Type: Ansigtscreme
Pris: 199.00

Intensiv anti-age undertrøje med peptider for lag-på-lag fugt

Arencia Red Smoothie Lotion 5 blev oprindeligt udviklet som en let fugtgivende lotion-creme til varmere himmelstrøg. Men vores forsker Sidsel vil meget hellere anbefale den som en intensiv anti-age serum-lotion til dig, der ikke kan få fugt nok. Når det kommer til at opbygge en effektiv anti-age rutine, handler det ikke kun om at vælge de rigtige aktiver – det handler også om at forstå, hvordan man lagrer dem korrekt. Arencia Red Smoothie Lotion 5 kommer for alvor til sin ret som en serum/lotion hybrid, som du kan bruge som en "undertrøje" til din hudplejerutine om vinteren. Ved at bruge lotionen som en dybt fugtgivende aktiv serum, får du glæde af dens evne til at trænge dybt ind i huden og forberede huden på de tungere, mere nærende cremer, som huden har brug for om vinteren.

Dette er særligt velegnet til dig, der kan have behov for en tung creme, men ikke føler, at huden kan optage den. Ved at bruge lotionen som første lag i en lag-på-lag taktik sikrer du, at peptiderne når dybt ned i underhuden, hvor de kan stimulere kollagen- og elastinproduktion, uden at de bliver hæmmet af at være formuleret sammen med fedtsyrer, som huden ikke kan optage særlig dybt.

Peptider er interessant i hudpleje, fordi de efterligner hudens egne signalmolekyler. Du sætter altså gang i hudens egne biologiske processer, når du bruger et produkt med de rigtige peptider. I Arencia Red Smoothie Lotion får du hele otte forskellige peptider, der hver især arbejder på specifikke niveauer i huden. Palmitoyl Pentapeptide-4 (også kendt som Matrixyl) er et af de mest klinisk dokumenterede anti-age peptider og har i studier vist sig at reducere rynkedybde signifikant ved koncentrationer så lave som 0,0003%. Dette peptid efterligner hudens egen vækstfaktor og stimulerer produktionen af kollagen og elastin, samtidig med at det øger hudens evne til at binde fugt. Palmitoyl Tripeptide-1 er et kollagenfragment, der narrer huden til at tro, at kollagen er brudt ned, hvilket udløser en reparationsmekanisme, hvor huden begynder at producere nyt kollagen. Sammen udgør disse to peptider Matrixyl 3000-komplekset, der er et af de mest solgte peptidkomplekser i verden.

Copper Tripeptide-1 (GHK-Cu) er et kraftfuldt reparerende peptid, som i kliniske studier har vist sig at forbedre kollagenproduktion hos 70% af de behandlede kvinder – sammenlignet med 50% hos dem, der brugte C-vitamin, og 40% hos dem, der brugte retinol. Peptidet stimulerer ikke bare kollagen- og elastinproduktion, men har også stærke anti-inflammatoriske og antioxidative egenskaber, der beskytter huden mod miljøskader og fremmer sårheling.

Acetyl Tetrapeptide-5 er specifikt udviklet til at reducere væskeophobning under øjnene ved at forbedre lymfedræning, men har også vist sig at kunne hæmme sukkerstoffer i at sætte sig på kollagenstrengene i huden og gøre dem stive og mere skrøbelige. Hexapeptide-11 har vist sig at opregulere nøglegener, der er ansvarlige for kollagenproduktion samt vigtige ekstracellulære matrixkomponenter som hyaluronsyre.

Lotionen indeholder desuden kollagen, som ganske vist ikke kan sætte sig ind i hudens netværk, men virker som en fugtmagnet og giver en mere fyldig hud, samt beta-glucan, der styrker hudens barriere og har dokumenterede beroligende. Ekstrakter fra granatæble, kirsebær, hindbær og tranebær tilfører antioxidanter, der beskytter huden mod frie radikaler, mens Moringa Oleifera-olie og havre-ekstrakt beroliger og nærer huden uden at virke tung. Niacinamid (B3 vitamin) er tilsat for at holde hudens fugt-fedt balance i orden, mens hyperpigmentering hæmmes og hudens barriere styrkes.

Fordi lotionen har en let, vandig tekstur, absorberes den næsten øjeblikkeligt og efterlader ingen klæbrig fornemmelse. Det gør den perfekt som første lag i din hudrutine, hvad enten du vil bruge den alene, efterfulgt af en federe creme om aftenen, eller som base under retinol-serum, hvis du oplever at retinol kan være lidt for skrap for din hud. Ved at bruge lotionen som "undertrøje" sikrer du, at peptiderne når ned i de dybere hudlag, hvor de kan udføre deres arbejde, mens den tyngre creme ovenpå forsegler fugt og aktiver inde i huden.

Arencia Red Smoothie Lotion kan bruges af alle hudtyper og aldre, men særligt tør, stresset og moden hud vil se have glæde af peptiderne. Lotionenen testet i en irritations-test for at sikre, at den kan bruges af selv sart hud og indeholder hverken parabener, silikone eller parfume. Den er derfor også særdeles velegnet til dig, der har ultra-sart hud eller har en brudt hudbarriere grundet eksem, psoriasis eller rosacea. Bemærk også den særdeles generøse størrelse på hele 200 ml - dette gør også lotionen velegnet til brug på hals, bryst og andre steder på kroppen, hvor du har brug for ekstra støtte mod alderens uundgåelige spor.

Bemærk, lotionen kan også bruges af dig, der er gravid eller ammende, da produktet ikke indeholder problematiske ingredienser, som frarådes af Sundhedsstyrelsen. Er du i tvivl, anbefales det altid at du konsulterer din læge eller jordemoder, før du tager produktet i brug.

Hvorfor har MIHO udvalgt Arencia Red Smoothie Lotion?

✓ Otte klinisk dokumenterede peptider, der stimulerer kollagen- og elastinproduktion i underhuden
✓ Let tekstur perfekt som "undertrøje" i lag-på-lag med en mere nærende creme for dyb penetration af aktiver
✓ Indeholder Matrixyl 3000 og Copper Tripeptide-1, der har dokumenteret effekt på rynker og hudens fasthed
✓ Fugtgivende og barrierebyggende beta-glucan og antioxidantrige bærekstrakter