Yashuv - Deep Moisturizing EGF Cream

2025-05-26T11:43:26+02:00

Type: Ansigtscreme
Pris: 419.00

Når alderen begynder at kunne ses ved en hud, der mister elasticitet, glød og fugt, handler det ikke kun om at tilføre aktiver, men om at sikre at huden kan følge med og udnytte aktiverne. Særligt hudens vækstfaktor EGF (Epidermal Growth Factor), der virker som hudcellerenes ’benzin’, begynder gradvist af falde omkring de 25 år. I 30’erne og 40’erne er EGF-niveauet faldet betydeligt. Studier viser, at hudens regenerative evne allerede er reduceret med 30–50 % i 40’erne sammenlignet med yngre hud. Og når man runder de 60 år, kan hudens EGF-produktionen være helt nede på 10 % eller mindre af de oprindelige niveauer. Det betyder en væsentligt forringet evne til at forny celler, hele sår og modstå skader som rynker, pigmentering og tørhed, men også en dårligere evne til at reagere på hudpleje med aktiver som retinol eller C-vitamin.

Yashuv Deep Moisturizing Cream er udviklet til at genskabe hudens biologiske reaktionsevne ved at kombinere prisvindende bioteknologi med beroligende, antioxidantrige planteekstrakter. Cremen er det perfekte supplement til Yashuvs fantastiske EGF serum og er ideel til dig, der ønsker synligt stærkere, mere fugtmættet og ungdommelig hud – uden at gå på kompromis med ingredienserne.

Cremen er formuleret omkring aktivet smEGF (Super Mimic Epidermal Growth Factor) – et patenteret molekyle udviklet af Hesed Biotech, som efterligner hudens egen vækstfaktor (EGF), men i en størrelse, der er 30 gange mindre end traditionel EGF. Det betyder markant bedre optag i huden og dermed langt større effekt på cellefornyelse, kollagensyntese og hudens evne til at hele og holde på fugt. Samtidig er smEGF, i modsætning til traditionelt EGF, stabilt ved stuetemperatur, så du får fuld effekt fra du tager den første creme ud af krukken til det allersidste.

For at yderligere sikre maksimal effekt af smEGF, er cremen tilsat Epshima, som er et ekstrakt fra Wando-tang, kendt som "havets livseliksir" i traditionel koreansk urtemedicin. Epshima er fantastisk til at revitalisere træt hud, men endnu mere interessant har det vist sig, at ephisma kan forstærke effekten af andre anti-aging aktiver med hele 162% ved brug af en relevant koncentration (3%).

Den rige creme er sammensat med fokus på hudidentiske fugtgivere og barrierestyrkende lipider, herunder glycerin, caprylic/capric triglycerid og hydrogenated lecithin, som sikrer, at huden holdes fugtmættet uden at føles tung eller fedtet. Niacinamid balancerer talgproduktionen, udjævner pigmentering og styrker hudbarrieren, mens flavonoider fra Piper Nigrum (sort peber) yder effektiv beskyttelse mod oxidativ stress og UV-skader, og bidrager til en klar, ensartet hudtone.

Centella asiatica og laminaria japonica beroliger huden, dæmper inflammation og fremmer hudens naturlige heling, mens adenosin og tocopherol (vitamin E) arbejder aktivt mod fine linjer i de yderste hudlag og forbedrer hudens elasticitet over tid.

Cremen har en silkeblød tekstur, absorberes hurtigt og efterlader huden elastisk, blød og med fornemmelsen af dybdegående næring, uden at fedte. Den er fri for parfume, parabener, udtørrende alkoholer, mineralolie og sulfater, hvilket gør den velegnet til alle hudtyper med undtagelse af fedtet hud, og særligt til hud i eller efter overgangsalderen, hvor hudidentiske lipider er et must for en stærk og sund hud.

Cremen kan med fordel bruges sammen med Yashuv Rejuvenating Fluid for en gennemgående effekt i hele hudens dybde, men kan også bruges sammen med klassiske anti-age aktiver som retinol for en intensiv anti-age hudrutine. Bemærk, Yashuv Deep Moisturizing Cream med smEGF kan også bruges som intensiv kurbehandling af dig, der oplever at din hud ikke reagerer på din hudpleje med fx retinol længere. Brug i så fald creme og serum uden andre aktiver i 4 uger for at ’nulstille’ huden, før du langsomt gen-introducerer dine andre aktiver som C-vitamin eller retinol.

Bemærk, at hvis du allerede nu er fan af Pyunkang Yuls Nutrition Cream, så vil du elske Yashuv Deep Moisturizing Cream, som har mange af de gode nærende egenskaber du allerede er begejstret for – men med en tydelig og effektiv effekt på alderstegn oveni.

Derfor mener vi hos MIHO, at Yashuv Deep Moisturizing Cream er næste generations hudpleje:

✓ Indeholder smEGF – en stabil og højaktiv vækstfaktor, der fremmer cellefornyelse og kollagensyntese
✓ Epshima forstærker effekten af andre anti-aging aktiver med hele 162%
✓ Beskytter mod frie radikaler og UV-skader med antioxidative flavonoider
✓ Fugtmætter huden uden at virke tung eller fedtet – perfekt under makeup
✓ Udviklet uden kontroversielle ingredienser eller parfume – velegnet til alle hudtyper, også sensitiv