The Pure Lotus - Youthbiotics Lotus Probiotic Concentrate

2025-08-22T15:18:47+02:00

Type: Serum
Pris: 409.00

The Pure Lotus Youthbiotic Lotus Probiotic Concentrate er en højtkoncentreret serum, designet til at være den ekstra fokuserede fase i plejerutinen, hvor aktive ingredienser trænger ind i de lag i huen. Med et serum kan man målrette, hvad man ønsker at få ud af sin hudpleje og skabe forandringer på celleniveau. Som i toneren kombineres et meget højt indhold af fermenteret lotus (34.490 ppm), som er rigt på antioxidanterne, polyfenoler og flavonoider, med probiotiske ekstrakter, der virker intensivt anti-aging og reparerende på bl.a UV-skader.

Men der er derudover indtænkt beskyttelse gennem antioxidanter og barrierestyrkende lipider, der tilsammen styrker hudens volumen og struktur samt evne til at regenerere. Ved at tilføre Centella asiatica og ekstrakt fra grøn te, som begge reducerer mikroskopisk inflammation og aktiverer fibroblasterne, der igangsætter produktionen af kollagen og elastin, øges hudens volumen, så fine linjer og dybere rynker mindskes. Adenosine fungerer på molekylært niveau ved at modulere celleernes kommunikation i huden. Dette stimulerer fibroblasternes opbygning af kollagen og reducerer kontraktioner i hudens mikromuskler, en slags ’Botox-light’ effekt, hvilket ved regelmæssig brug kan glatte fine linjer og forbedre hudens fasthed.

For at sikre, at huden har optimale forhold til at arbejde, er allantoin og panthenol tilsat grundet deres beroligende og fugtbindende effekt, mens squalane og jojobaolie understøtter hudens lipidlag og forhindrer transepidermalt vandtab. Serummet er også tilsat 2.4% niacinamid, for at optimere hudens evne til at producere sine egne ceramider og bevare fugten dybt i underhuden, mens hyperpigmentering og pigmentpletter aktivt holdes fra døren.

De probiotiske komponenter, Lactobacillus Ferment, Galactomyces Ferment Filtrate, Bifida Ferment Filtrate, Lactococcus Ferment Lysate og Streptococcus Thermophilus Ferment, tilfører hudens mikrobiom biologisk aktive signalstoffer. Disse virker regulerende på hudens immunrespons, forbedrer DNA-reparation, styrker barrieren og øger hudens tolerance:

Lactobacillus Ferment:
Tilfører mælkesyre, peptider og naturlige fugtgivende faktorer, der styrker barrieren, giver mild eksfoliering og skaber balance i hudens mikrobiom.

Galactomyces Ferment Filtrate
Rig på aminosyrer, vitaminer og antioxidanter, som udjævner hudtonen, giver glød og forbedrer elasticiteten.

Bifida Ferment Filtrate
Indeholder beroligende polysakkarider og DNA-reparerende komponenter, som reducerer rødme og sensitivitet, styrker hudens forsvar og hjælper mod UV-skader.

Lactococcus Ferment Lysate
Cellefragmenter fra lactococcus stimulerer hudens naturlige immunrespons, hvilket forbedrer modstandskraft, øger tolerance og styrker hudens barriere.

Streptococcus Thermophilus Ferment
Kendt for at øge hudens ceramid-niveau, som giver intens fugt, styrker lipidbarrieren og efterlader huden blødere og mere elastisk.

Teksturen af serummet er let og silkeagtig, men virker samtidig nærende og fugtbindende. Serummet er designet til ikke at forsvinde helt ned i huden, men at binde sig tæt til hudens overflade og sikrer en effektiv levering af de aktive komponenter, uden at huden føles tung eller fedtet. Fordi serummet er skabt til at ligge relativt højt i hudens dermis, kan serummet med stor fordel kombineres med toneren, som i mange henseender virker som et tyndt serum, snarere end en klassisk vandig toner.

Serummet kan bruges af alle hudtyper for dagligt at understøtte en strålende sund og mere modstandsdygtig hud i optimal form. The Pure Lotus serien er ekstra god til den modne hud, huden der let reagerer på eksterne stimuli, eller tendens til let at få udbrud eller eksem, men alle hudtyper vil nyde både de fantastiske formuleringer og have gavn af de gode egenskaber fra både den hvide lotus og de gode mælkesyrebakterier.

Hvorfor MIHO har udvalgt serummet fra The Pure Lotus:

· Højt indhold af fermenteret lotus med antioxidativ, antiinflammatorisk og fugtgivende effekt.
· Kompleks af 5 probiotiske fermenter, der styrker hudens mikrobiom, barriere og reparationsmekanismer.
· Adenosine med dokumenteret anti-aging effekt på celle- og vævsniveau.
· Balanceret formulering med lipider, beroligende aktiver og botaniske ekstrakter, der henvender sig til både sensitiv og moden hud.
· 100% vegansk og fri for parfume og parabener.