Isntree - C-Niacin Toning Cream

2025-07-22T16:05:44+02:00

Type: Ansigtscreme
Pris: 159.00

Isntree C-Niacin Toning Cream er en let men særdeles effektiv fugtighedscreme baseret på hele 69% havtornekstrakt som hovedingrediens. Havtorn, som er naturligt rigt på vitamin C, E og antioxidanter, hjælper med at beskytte huden mod miljøpåvirkninger og understøtter hudens naturlige fornyelsesproces, samtidigt med at hyperpigmentering mindskes. Den lysnende effekt forstærkes yderligere gennem Isntrees patenterede VITA 10 Complex. Komplekset består af ti vitamin C-rige frugtekstrakter, herunder goji-bær, acai og camu camu, som tilføjer yderligere antioxidantbeskyttelse og næring til huden for en optimal støtte til en smuk naturlig glød. Den milde A-vitamin variant retinyl palmitat sætter skub i hudens celleomsætning, hvilket sikrer at pigmenterede celler hurtigere bliver sendt til hudens øverste lag, hvor de naturligt afstødes under vask eller ved eksfoliering. Cremen virker med sin kombination af C-vitamin, der stabiliserer kollagen-fibrene i huden og den milde A-vitamin også let anti-aging, hvilket gør den til et godt valg til dig, der stadig er ung men gerne vil arbejde med de første fine linjer eller sikre din huds smukke glatte udseende længst muligt.

Cremen indeholder derudover også niacinamid (vitamin B3), som er klinisk dokumenteret til at styrke hudbarrieren og reducere synligheden af porer. Niacinamid regulerer derudover hudens olieproduktion og kan hjælpe med at udligne hudtonen over tid, samtidigt med at den nedsatte olieproduktion i huden fører til færre hudorme og færre bumser, når vækstgrundlaget for urenhederne mindskes. Gennem havtornekstraktet øges hudens naturlige fornyelses-process, hvilket fører til hurtigere healing af eksisterende urenheder samt håndtering af røde ar efter helede bumser. Retinyl palmitat booster cellefornyelsen, hvilket mindsker udseendet af store porer. Produktet er derfor særligt velegnet til dig, der gerne vil arbejde med at udjævne hudtone, mindske synlige porer, tegn på træthed eller har tendens til mild acne, herunder særligt hormonel acne. Med konsekvent anvendelse kan cremen hjælpe med at skabe en mere ensartet og strålende hudtone, samtidig med at den holder huden hydreret og beskyttet.

Cremens lette næsten lotion-agtige tekstur trænger hurtigt ind i huden uden at efterlade en fedtet følelse, hvilket gør den velegnet til daglig brug både morgen og aften. Den kan anvendes under makeup eller som det afsluttende trin i din hudplejerutine. For bedste resultater anbefales det at anvende cremen på ren hud og følge op med solbeskyttelse om dagen, da vitamin C kan øge hudens lysfølsomhed. Ved sensitiv hud eller første gangs brug af vitamin C-produkter anbefaler vi altid at introducere produktet gradvist, så din hud når at vænne sig til et nyt aktiv, og du får det bedste resultat. Vær opmærksom på, at cremen er meget let, og derfor perfekt til dig med kombineret eller fedtet hud. Hvis du har tør hud og gerne vil bruge cremen for dens fantastiske lysnende egenskaber men mangler mere fugtmætning, kan cremen med fordel bruges som en serum under en mere næringsrig creme.