Plenty Plant - Barrier Expert Recellsome Cream

2025-11-16T16:43:41+01:00

Type: Ansigtscreme
Pris: 419.00

Ultimativ barriereekspert til stresset, tør og følsom hud

Engang imellem støder vi på produkter, som fuldstændigt blæser vores forsker Sidsel bagover, og Plenty Plant Barrier Expert Recellsome cremen er ét af dem. Dette er ikke bare endnu en fugtighedscreme. Det er en vanvittig avanceret barriere-genopbygger, som arbejder på flere niveauer i huden for at gennemgående styrke og reparere huden med avanceret liposomal teknologi for en hud, der føles dybt gennemfugtet, beskyttet og i balance i kombination med hele 9 forskellige peptider.

Plenty Plant Recellsome Cream er udviklet som en klinisk dokumenteret barriere-specialist, der arbejder målrettet med at genoprette hudens naturlige forsvar gennem et 3-trins fugtsystem. Den silkebløde tekstur glider ubesværet på huden og absorberes hurtigt uden klistret fornemmelse – uanset om du bruger cremen som daglig barrierestøtte eller som intensiv SOS-pleje til irriteret hud.

Cremen er baseret på Plenty Plants patenterede eksosom-forskning, hvor ultrafine olie-i-vand partikler efterligner hudens egen struktur og gør det muligt for de aktive ingredienser at trænge dybere ind og arbejde mere effektivt end normale ingredienser. Formlen indeholder fire power-ingredienser i høje koncentrationer: 100.000 ppm plantebaseret squalane, der låser fugt ind og styrker hudens naturlige forsvar, 49.000 ppm hydrogeneret lecithin, der efterligner hudens cellemembran for optimal absorption, samt 10.000 ppm ceramider og 9.500 ppm phytosphingosine, byggestenene i hudens barriere, der udgør "mørtelen" mellem hudcellerne og forhindrer fugttab.

For en stærk og sund hudbarriere er afgørende for hudens sundhed og modstandskraft. Lipider udgør hele 50% af hudens yderste lag og holder huden sammen som mørtel mellem hudcellerne. Når lipid-niveauet falder, hvilket sker med alderen, ved miljøpåvirkninger, ved overdreven rens af huden eller grundet en hudreaktion, som forstyrrer hudens naturlige processer, opstår der utætheder og huller i barrieren, der skal holde fugt inde i huden og skadelige påvirkninger ude af huden. Resultatet er øget transepidermal vandtab (TEWL), tørhed, irritation og en hud, der reagerer på alt. Recellsome Cream genopretter disse essentielle lipider samtidigt med at den gennemfugter og genopbygger hudbarrieren indefra, uden at huden efterlades klistret og med en fornemmelse af, at cremen ender ovenpå huden.

Det tredelte fugtsystem i Plenty Plants Barrier Expert Recellsome creme arbejder systematisk sammen og efterligner hudens optimale processer:

Niveau 1 - Beroligende dyb fugt: Beroligende centella, 10 forskellige typer hyaluronsyre og ectoin virker sammen for at berolige, fugte og forberede huden i de dybeste hudlag.

Niveau 2 - Genopbygning af hudens struktur: Hydrogeneret lecithin og ceramider penetrerer dybt og genopbygger hudens struktur indefra. Et peptid-komplek mede hele 9 peptider signalerer til huden og genopstarter kollagenproduktionen, der sikrer stærke 'teltpæle' i huden, så den bedre kan holde på fugt og ser glattere ud.

Niveau 3 - Fugtlås + fornyet styrke: Plantebaseret squalane, phytosphingosine og phytantriol forsegler fugten ved at lappe hullerne i hudbarrieren, så huden igen fremstår intakt og stærk for en langvarig fornemmelse af en gennemfugtet og modstandsdygtig hud

De kliniske resultater taler for sig selv: Efter blot én enkelt anvendelse viste tests en forbedring på 42% i hudbarrierens evne til at modstå ydre irritation. Efter fire ugers daglig brug reduceredes det transepidermale vandtab med 18%, hudens fugtindhold øgedes med 20%, og hudkløe forbedredes med imponerende 64%. Disse resultater dokumenterer i den grad, at Recellsome Cream ikke bare er fancy markedsføring, men rent faktisk leverer målbar og varig biologisk forbedring af hudens kvalitet.

Cremen kan bruges af alle hudtyper, men særligt tør, dehydreret og følsom hud samt hud med svækket barriere vil opleve en særdeles imponerende effekt. Den er også ideel til hud, som bliver udsat for hårde klimaforhold, forurening eller hud, der er blevet stresset og har fået barrieren ødelagt af for aggressive produkter. Cremen kan kombineres med aktive serums, og er mild nok til selv ultra-sart hud, der har udfordringer med eksem, rosacea eller kontaktdermatitis, som alle er tilstande hvor en intakt hudbarriere kan gøre en særdeles stor forskel for hudens egen håndtering af tilstanden.

For optimal effekt anbefaler vi at bruge cremen som sidste trin efter toner og serum, så den avancerede sammensætning kan forsegle alle de aktive ingredienser og danne en beskyttende barriere. Cremen kan både bruges som 'nødcreme' i områder med eksem eller tørre pletter, men kommer virkelig til sin ret som den mest avancerede natcreme vi hos MIHO er stødt på. Bemærk at det avancerede system i krukken sikrer både at man får en passende mængde creme, men endnu vigtigere holder den resten af cremen helt steril. Fordi cremen er så intensiv i næring, har holdet af udviklere bag cremen gennemtænkt at man istedet for at fylde cremen med konservering, som holder bakterier væk, istedet holder cremen ultra-ren ved at sikre, at man kun kommer i kontakt med den mængde creme man skal bruge per gang.

Hvorfor har MIHO udvalgt Recellsome Cream?

✓ Klinisk dokumenteret barriere-support med 42% forbedring efter kun én gangs brug
✓ 168.500 ppm intensive hudvenlige ingredienser inkl. peptider, ceramider og squalane
✓ Avanceret liposomal emulsion med ultrafin partikelstruktur for hurtig optimal absorption af næring
✓ 3 niveauer af fugtsystemer for dyb, langvarig hydrering
✓ Absorberes hurtigt og efterlader huden blød, styrket og beskyttet