Plenty Plant - Brewbud Nourishing Treatment

2026-04-06T11:43:49+02:00

Forhandler: Plenty Plant
Type: Hårpleje
Pris: 149.00

Brewbud Nourishing Treatment er en af de mest gennemtænkte og avancerede hårkure og hovedbundsbehandlinger vores forsker Sidsel er stødt på. Bag det enkle navn gemmer der sig en formulering, der kombinerer noget af det mest avancerede, man kan gøre for hår og hovedbund, med ingredienser baseret på grundig videnskab.

Kernen i produktet er et kompleks af ni peptider, deriblandt Copper Tripeptide-1, Palmitoyl Tripeptide-1, Palmitoyl Pentapeptide-4 og Acetyl Hexapeptide-8. Peptider er korte aminosyrekæder, der fungerer som signalmolekyler, og i hovedbundens hud er de særligt interessante, fordi de kan stimulere aktiviteten i de celler, der er ansvarlige for hårfollikelens sundhed og hårstråenes opbygning. Blandt de to peptider, er særligt Copper Tripeptide-1 veldokumenteret i forskning og associeres med styrkelse af hårfollikler og reduktion af hårtab. Sammen arbejder peptiderne på huden i hårbunden på et dybt biologisk niveau og giver en effekt, som almindelige ingredienser i hårpleje sjældent kan matche.

Kuren indeholder desuden et bredt udvalg af hydrolyserede proteiner fra soja, ris, ært, hasselnød og byg. Når man hydrolyserer et protein, nedbryder man proteinerne ned til mindre fragmenter, der er små nok til at kunne trænge ind i hårstrukturen og reparere skader på keratin-strukturen i hårstrået indefra. Det betyder, at hårkuren ikke bare er en overfladisk coating, men reel genopbygning af hårstrået indefra. Dette er særlig relevant for dig med farvet eller på anden vis kemisk behandlet hår, da disse behandlinger for at virke, er nødt til at nedbryde hårstråets naturlige proteinstruktur.

Hårkuren indeholder også fermenterede planteekstrakter for at maksimere næring til hovedbunden. Fermentering er interessant i hår- og hudpleje, da processen både nedbryder næringsstoffer til lettere optagelige komponenter. Man får altså mere ud af sin pleje. Men processen producerer også naturligt forekommende B-vitaminer og aminosyrer, der nærer hovedbundens hud og understøtter en sund celleomsætning, på samme måde som vi indtager B-vitaminer for at booste hårvæksten. Her leverer man bare B-vitaminerne direkte til huden, og får derfor en mere fokuseret effekt.

Humulus Lupulus (humleekstrakt) og Arnica Montana er tilsat for deres beroligende og anti-inflammatoriske egenskaber. Begge ekstrakter er velkendte i hudpleje for deres evne til at dæmpe irritation og rødme i huden. Dette er særligt relevant for dig, der oplever stress-relateret hårtab, hvor kortisol i kroppen driver en inflammatorisk proces, som påvirker håret.

Hydrolyseret elastin og kollagen bidrager til at give hårstrået smidighed, fleksibilitet og fylde, mens glycerin og butylenglyccol holder hovedbunden fugtbalanceret. Samlet er dette en kur, der arbejder på mange niveauer: Reparerer hårstrukturen, nærer hovedbundens hud, beroliger irritation og stimulerer hårfolliklens biologiske processer.

Plenty Plant udmærker sig som mærke på mange måder, men for dig som bruger er det særligt mærkets tilgang til dokumenteret effekt, der er særlig interessant. Brewbud Nourishing Treatment har gennemgået flere kliniske forsøg, hvor det blev dokumenteret følgende:

10.7% forbedring af integriteten af det yderste keratinlag i hårstrået efter én gangs brug.

10.5% forbedring af håret smidighed efter én gangs brug

53.2% lettere at rede håret igennem efter én gangs brug

Plenty Plant Brewbud Nourishing Treatment kan bruges af alle hårtyper, men er særligt god til dig, der oplever hårtab, porøst, tørt eller sart hår, der nemt knækker, samt dig der oplever problemer med at få håret til at vokse.

Fri for silikoner, sulfater og parabener og med en skøn diskret duft af blomster og citrus, som gør kuren til en fornøjelse både til hverdag og til en hjemmespa aften.

Hvorfor har MIHO udvalgt Brewbud Nourishing Treatment?
✓ Hårkur og hovedbundsbehandling i ét produkt med niveau fra high-end hudpleje
✓ Ti klinisk relevante peptider, herunder Copper Tripeptide-1, styrker hårfollikler og understøtter en sund hovedbund
✓ Hydrolyserete proteiner fra fem plantekilder reparerer hårstråets keratin-struktur indefra
✓ Fermenterede planteekstrakter tilfører B-vitaminer og aminosyrer for en sund og balanceret hovedbund
✓Humle- og arnicaekstrakt beroliger irriteret eller betændt hovedbund