Fully - Green Tomato Toner

2025-07-22T16:05:43+02:00

Type: Toner
Pris: 149.00

Hos MIHO er vi kæmpe fans af, når velkendte traditionelle ingredienser sætte sammen med videnskabelig innovation, og FULLY's tilgang til at udnytte egenskaberne hos grønne tomater, er et perfekt eksempel på netop dét. Grønne tomater indeholder særligt høje koncentrationer af tomatidine, et naturligt forekommende aktiv, der stimulerer hudens naturlige kollagenproduktion og forbedrer hudens elasticitet. I kombination med lycopene, den kraftige antioxidant der også findes i modne tomater, skaber denne toner et beskyttende skjold mod miljøskader og frie radikaler.

Toneren fra Fully er baseret på imponerende 95% grøn tomatekstrakt, som er rig på vitamin C, der ikke kun lysner huden og reducerer pigmentpletter, men også styrker hudens struktur ved at støtte kollagensyntese og hæmme nedbrydning af eksisterende kollagen-fibre. Naturligt forekommende tanniner bidrager med antiinflammatoriske og antibakterielle egenskaber, hvilket gør toneren særdeles effektiv mod urenheder og bskadelige bakterier, samt til dig, der lider af rosacea eller eksem, hvor der let kan opstå irritation og betændelse.

Tomatidine er en naturlig antioxidant, som kun findes i grønne tomater, har vist sig at have anti-aging egenskaber ved at beskytte og styrke hudens naturlige regenerationsprocesser. Når dette kombineres med en pH-balancerende formel hjælper toneren med at genoprette hudens naturlige syrekappe efter rensning, hvilket optimerer hudens evne til at beskytte sig selv og absorbere aktive ingredienser fra efterfølgende produkter.

Toneren har en let, vandbaseret konsistens, der absorberes hurtigt uden at føles klistret og tung. Den er formuleret til at stramme porerne synligt allerede efter første anvendelse, mens regelmæssig brug forbedrer hudens overordnede tekstur og klarhed. Den naturlige exfolierende virkning fra enzymer i tomatekstraktet hjælper med at fjerne døde hudceller blidt for en jævnere hudtone. Fullys toner kan bruges af alle hudtyper, men særlig den normale, kombinerede eller fedtede hud vil elske den parfume-fri og 100% naturlige toner. Toneren har også gennemgået en irritations-test, hvilket sikrer at selv sart hud kan bruge den, og den er et rigtig godt alternativ til dig, der ikke kan tåle frugtsyrer grundet sensitivitet.

FULLY's Green Tomato serie er designet som et komplet system, hvor hvert produkt forstærker de andres effekter. Clay Pack Cleanseren (49% grøn tomatekstrakt) dybderenser og forbereder huden, toneren (95% ekstrakt) balancerer og strammer porerne, serummet (67% ekstrakt) leverer koncentrerede aktive stoffer dybt ned i huden, mens ansigtscremen forsegler og beskytter alle de aktive ingredienser, samtidig med at den giver langvarig fugt og understøtter hudens naturlige reparationsprocesser.

Serien fra Fully er derfor perfekt til dig, der ønsker synligt mindre porer og en synligt forbedret tekstur i huden sammen med en øget naturlig modstandskraft mod urenheder og bakterier. Alle Fullys produkter kan bruges af alle aldre og hudtyper - selv dig, der er gravid eller ammende, men ikke ønsker at gå på kompromis med hverken din huds udseende eller din babys eksponering overfor uønsket kemi.