Haruharu Wonder Rose PDRN Firming Serum

2026-04-15T11:35:12+02:00

Forhandler: Haruharu Wonder
Type: Serum
Pris: 159.00

Hvorfor har MIHO udvalgt Haruharu Wonder Black Rose PDRN Retinal Serum?

✓ 0.1% retinal (mere effektiv end retinol) giver dokumenterede synlige resultater på alderstegn som linjer og hudstruktur
✓ PDRN understøtter hudbarrieren og reducerer risikoen for irritation
✓ Balanceret formulering med både aktive og beroligende ingredienser
✓ Antioxidantrig fermenteret sort rose beskytter mod miljøskader
✓ Let tekstur, der gør serummet nemt at integrere i din aftenrutine

Effektiv cellefornyelse med retinal og reparerende PDRN

Haruharu Wonder Rose PDRN Firming Serum med 0.1% Retinal er udviklet som avanceret anti-age pleje til dig, der ønsker maksimal effekt af A-vitamin uden de klassiske bivirkninger. Hvor retinol først skal omdannes flere gange i huden, er retinal (retinaldehyd) ét skridt fra aktiv retinsyre. Det betyder hurtigere resultater på både hudstruktur, pigmentering og fine linjer, men også et større behov for en balanceret formulering for ikke at forårsage irritation i huden.

Balancen er indbygget via PDRN (Polydeoxyribonucleotide), der er et DNA-fragment, der er kendt for sine stærkt regenererende egenskaber. Det understøtter hudens egen reparationsproces, fremmer cellefornyelse og hjælper med at reducere inflammation. Kombinationen af lige netop retinal og PDRN gør dette serum særligt interessant, du får både accelereret cellefornyelse og samtidig støtte til hudens reparations-processer, hvilket mindsker risikoen for irritation, tørhed og rødme.

Serummet er desuden formuleret med fermenteret sort rose-ekstrakt, som tilfører antioxidanter og hjælper med at beskytte huden mod oxidativt stress. Fermentering af aktive ingredienser er særlig interessant for dig med moden hud, da processen øger biotilgængeligheden af de aktive stoffer, så huden lettere kan optage dem. Samtidig bidrager ingredienser som niacinamid til en mere ensartet hudtone og styrket hudbarriere, mens hyaluronsyre binder fugt og giver en mere fyldig og glat hudoverflade.

Teksturen er let og silkeblød og trænger hurtigt ind uden at fedte. Det gør serummet ideelt som aktivt trin i din aftenrutine under en mere nærende creme. For dig, der tidligere har oplevet irritation ved retinol, vil denne formulering ofte føles mere balanceret, netop fordi den kombinerer effekt med beroligende og reparerende ingredienser.

Dokumenteret effekt efter 1 måneds brug:

Forbedrer hudens elasticitet med 23,15%

Reducerer synligt porevolumen med 57,76% og antallet af porer med 35,63%

Forfiner og mindsker poreareal med 54,85% samt poredybde med 22,67%

Reducerer synligheden af fine linjer under øjnene med 20,37%

Serummet egner sig særligt godt til dig, der ønsker at arbejde målrettet med aldringstegn, ujævn hudtekstur eller pigmentforandringer, men stadig vil bevare en stærk og velfungerende hudbarriere. Kan anvendes af de fleste hudtyper, men bør som alle A-vitamin-produkter introduceres gradvist ved sensitiv hud.

Bemærk, at produktet indeholder A-vitamin (retinal) og derfor ikke anbefales til gravide eller ammende. Brug altid solbeskyttelse i dagtimerne, når du anvender produkter med A-vitamin.