The Pure Lotus - Youthbiotics Lotus Probiotic Concentrate Cream

2025-08-22T15:18:48+02:00

Type: Ansigtscreme
Pris: 429.00

Traditionelle hudplejeprodukter arbejder primært på hudens overflade med aktive ingredienser i deres rå form. The Pure Lotus Youthbiotics serien bryder med denne tilgang ved en patenteret 168-timers fermentations-proces, der fundamentalt ændrer de bioaktive komponenter i bl.a. ekstraktet fra den sjældne hvide lotus-blomst fra Jeju-øen. Ved at fermentere nedbryder mælkesyrebakterier ingrediensernes til mindre, bioaktive enheder, som huden kan absorbere og udnytte langt mere effektivt. Men ikke alene tilføres huden mere let-optagelige næringsstoffer – produkterne i Youthbiotics serien indeholder også et avanceret kompleks af op til fem forskellige probiotiske bakteriestammer, der er udvalgt til at levere signalmolekyler til huden, som kan booste hudens sundhed, mikrobielle balance og understøtte en smuk hud uanset alder. Serien er naturligvis vegansk, cruelty-free, parfume- og paraben-fri.

The Pure Lotus Youthbiotics Lotus Probiotics Concentrate Cream

Cremen er det afsluttende trin i Youthbiotics-rutinen og fungerer som hudens beskyttende lag, hvor de aktive ingredienser forsegles og samtidig frigives gradvist til huden. Den avancerede lipid-sammensætning efterligner hudens naturlige barriere og sikrer, at huden både får umiddelbar næring og en vedvarende effekt i timerne efter påføring.

Den højkoncentrerede formulering er baseret på hudvenlige lipider som sheabutter, jojobaolie og caprylic/capric triglycerider, der minder om hudens eget talg. Denne struktur udfylder porerne med en stabil lipidmatrix, som i modsætning til naturlig talg ikke tilstopper eller danner hudorme, men i stedet regulerer hudens egen talgproduktion og giver en hud med forfinede porer og uden tilstopninger.

Cremen tilfører desuden panthenol (5.000 ppm) og allantoin (1.000 ppm), som binder fugt og virker beroligende på celleniveau. Begge ingredienser understøtter keratinocytternes regenerationshastighed, og hjælper der med huden med at hele små skader, reducere rødme og forbedre tolerancen mod eksterne påvirkninger.

Et højt indhold af niacinamid styrker hudens egen evne til at danne ceramider, udjævner pigmentering og stabiliserer hudens barriere. Samtidig understøtter adenosine fibroblasternes kollagensyntese og modvirker mikromuskulære kontraktioner, hvilket kan reducere fine linjer og give en fastere hudstruktur over tid – en slags ’Botox-light’ effekt.

Fermenteret lotusblad, -rod og -blomst bidrager med polyfenoler og flavonoider, som beskytter cellerne mod oxidativt stress, forbedrer mikrocirkulationen og fremmer en ensartet hudtone. Sammen med planteekstrakter som Centella asiatica, grøn te og artemisia dæmpes eventuel inflammation, som opstår når huden bliver påvirket af eksterne stimuli som UV-stråling, udtørring eller skadelige bakterier på hudens overflade.

Som alle produkter i Youthbiotics serien, er cremen beriget med 5 forskellige stammer af mælkesyrebakterier, som producerer signalmolekyler, der påvirker huden på forskellige måder, bl.a. ved at styrke DNA-reparation, forbedre hudens immunrespons, øge ceramidproduktionen og bidrage til en generel sund sammensætning af mælkesyrebakterier på hudens overflade:

Lactobacillus Ferment:
Tilfører mælkesyre, peptider og naturlige fugtgivende faktorer, der styrker barrieren, giver mild eksfoliering og skaber balance i hudens mikrobiom.

Galactomyces Ferment Filtrate
Rig på aminosyrer, vitaminer og antioxidanter, som udjævner hudtonen, giver glød og forbedrer elasticiteten.

Bifida Ferment Filtrate
Indeholder beroligende polysakkarider og DNA-reparerende komponenter, som reducerer rødme og sensitivitet, styrker hudens forsvar og hjælper mod UV-skader.

Lactococcus Ferment Lysate
Cellefragmenter fra lactococcus stimulerer hudens naturlige immunrespons, hvilket forbedrer modstandskraft, øger tolerance og styrker hudens barriere.

Streptococcus Thermophilus Ferment
Kendt for at øge hudens ceramid-niveau, som giver intens fugt, styrker lipidbarrieren og efterlader huden blødere og mere elastisk.

Hvorfor MIHO har udvalgt cremen fra The Pure Lotus:
· Lipidmatrix med shea og jojoba, som efterligner hudens egen barriere og regulerer talgproduktionen.
· Høje niveauer af panthenol og allantoin, der beroliger, heler og binder fugt i huden.
· Niacinamid og adenosine, som på molekylært niveau udjævner hudtonen og styrker hudens struktur.
· Fermenteret lotus og planteekstrakter med antioxidativ og antiinflammatoriske effekter.
· Kompleks af 5 probiotiske bakteriestammer, der fremmer hudens forsvar og balance.
· 100% vegansk og fri for parfume og parabener.