Nature Republic - Coconut Butter Intensive Hand Cream

2025-10-19T10:14:29+02:00

Type: Hænder
Pris: 59.00

Dybdevirkende og barrieregenopbyggende håndcreme baseret på kokosnøddesmør i kombination med gode klassiske fugtbindere som glycerin og squalane. Når vejret begynder at blive koldere, og huden er udsat for skiftevis kold luft og varm tør luft indenfor, kan det hurtigt nedbryde hudbarrieren på hænderne, hvilket fører til tørre og sprukne hænder. Mens en fed håndcreme kan føles god, når den smøres ud på hænderne, hjælper det ikke hændernes reelle tilstand kun at tænke fedt - den udsatte hud på hænderne skal også have tilført fugtbindere, som kan trænge ned i underhuden og hjælpe huden tilbage i en tilstand, hvor den kan genopbygge sig selv indefra.

I håndcremen fra Nature Republic er der netop tænkt over både underhud og barriere. Mens selve hudbarrieren får hjælp af kokosnøddesmør , som med sit høje indhold af mættede fedtsyrer såsom laurinsyre og myristinsyre effektivt genopbygger hudens yderste lipidlag og reducerer yderligere udtørring, som opstår når hudbarrieren er 'utæt' og fugten fordamper. Den høje koncentration på 20% kokosnøddesmør gør cremen særligt velegnet til ru, tør eller klimabelastet hud, der kræver intensiv næring. For at sikre at der bindes fugt i underhuden, er cremen tilsat squlane fra olivenolie, glycerin og betaine fra sukkerroer, som alle er fremragende fugtmagneter og tilfører tiltrængt fugt i underhuden, så hudens celler igen kan arbejde på at genopbygge nye sunde hudlag. Fordi huden på hænderne er ét af de steder, hvor vi først viser alderstegn, er håndcremen derudover tilsat adenosin, som er klinisk bevist til at kunne fremme cellekommunikation og reducere synligheden af fine linjer. Ved at kombinere lipider med fugtbindere sikrer man, at huden ikke bare tætnes i hudbarrieren, men at fugten også bindes og forbliver i de dybere hudlag.

Teksturen er rig og fløjlsblød og er bevidst udviklet med moderne silikonealternativer, som fordamper efter påsmøring. Dette sikrer hurtig absorption uden fedtet eller klæbrig fornemmelse og en håndcreme, der ikke bare virker men også fungerer i en travl hverdag, hvor man ikke har tid til at at vente på at en fedtet formulering synker ind i huden. Regelmæssig brug efterlader hænderne bløde, smidige og synligt mere glatte med en diskret og naturlig kokosduft, som ikke overtager fra din egen parfume. Ideel til daglig brug eller som intensiv natpleje, og perfekt til en håndtaske grundet den gode lille størrelse, som er særdeles drøj i brug. Vi kan også anbefale den til tørre fødder eller andre tørre områder, der har brug for lidt ekstra omsorg.